Мәдлен, Швеция принцессаһы

**Принцесса Мәдлен Терезия Амелия Йозефина** (; 1982 йылдың 10 июнендә тыуған, Стокгольм, Швеция) — Швеция короле Карла XVI Густавтың һәм Швеция королеваһы Сильвияның икенсе ҡыҙы, балаларынан — өсөнсө. Исем биргәндә уға Һельсингланд һәм Гестрикланд герцогиняһы титулы бирелә (швед королдәренең зат-ырыу ерҙәре атамаһы буйынса). Шулай уҡ уның Швеция Принцессаһы титулы бар.

## Белеме
Энскилд гимназияһында уҡыған, уның төп курсын 1998 йылдың 20 августында тамамлаған. Ике йылдан һуң Энскилд мәктәп-гимназияһының сәнғәттәр бакалавры дипломына эйә булған.

## Мауығыуҙары
Һыбай йөрөү спорты менән профессиональ кимәлдә шөғөлләнгән. Бәйгеләрҙә ҡатнашҡан. Стокгольмдағы *Faeltrittklub* ат спорты клубы ағзаһы. 1998 йылдың апрелендә Кёнигта үткәрелгән бәйгелә икенсе урын һәм көмөш кубок яулай. Ярышта ул публиканың һәм прессаның шау-шыуын тыуҙырмаҫ өсөн Анна Свенсон исеме менән сығыш яһай.

Сәйәхәт итергә ярата.

## Шәхси тормошо
Мәдлен оҙаҡ ҡына ваҡыт юристо Юнас Бәргстрәм (,  1979 йылғы) менән яҡын мөнәсәбәттә була, тик никахҡа инә алмайҙар, сөнки закон буйынса король ғаиләһендә һеңлеһе апаһынан алда кейәүгә сыға алмай. 2009 йылдың 24 февралендә кронпринцесса Виктория үҙенең һоратылғанын белдерә, шул уҡ йылдың авгусында принцесса Мәдлендың Юнас Бәристрәм менән йәрәшеүе иғлан ителә. Йәрәшеү 2010 йылдың 24 апрелендә ҡапыл ғына юҡҡа сығарыла.

2012 йылдың 24 октябрендә принцессаның атаһы король Карл Густав Мәдлендың Кристофер О’Нилл менән йәрәшелеүен иғлан итә. Йәштәр ике йыл самаһы элек Нью-Йоркета танышҡан була. Мәдлен һәм Кристофера О’Ниллдың туйы 2013 йылдың 8 июнендә Стокгольмда үтә. Туйҙан һуң йәш ғаилә Нью-Йоркта йәшәп ҡала, принцесса унда Бөтә донъя балалыҡ фондында (|en|World Childhood Foundation) эшләп йөрөгән була. Был хәйриә ойошмаһы 1999 йылда Мәдлендың әсәһе королева Сильвия ҡатнашлығында төҙөлгән (фонд бөтә донъя буйынса, бигерәк тә ярлы төбәктәрҙә, балаларҙың йәшәү шарттарын яҡшыртыу мәсьәләләре менән шөғөлләнә).

2014 йылдың 20 февралендә Нью-Йоркта ҡыҙҙары Леонор Лилиан Мария донъяға килә.

2014 йылдың 19 декабрендә принцесса Мәдлендың 2015 йылдың йәйендә икенсе балаһын көтөүе иғлан ителә.

2015 йылдың 15 июнендә Стокгольм ваҡыты менән 13:45-тә принцесса Мәдлендың улы донъяға килә. 2015 йылдың 17 июнендә баланың тулы исеме менән титулы иғлан ителә — Николас Поль Густав]], Онгерманланд герцогы. Поль һәм Густав исемдәре малайға атаһы һәм әсәһе яғынан олаталары хөрмәтенә бирелгән.
2017 йылдың 27 авгусында принцесса Мәдлен менән Кристофер О’Нил 2018 йылдың мартында өсөнсө балаларын көтөүҙәрен хәбәр итә.

Әлеге ваҡытта ғаилә Лондонда йәшәй.

## Шәжәрәһе

## Наградалары
* :
** Серафимдар Ордены
** Король Карл XVI Густавтың ғаилә ордены
** Швеция короле Карл XVI Густавтың 50 йәше айҡанлы миҙал
** Король Карл XVI Густавтың Рубин юбилейы айҡанлы миҙал
** Швеция короле Карл XVI Густавтың 70 йәше айҡанлы иҫтәлекле миҙал
* : Риу-Бранко орденының Ҙур тәреһе(2007)
*  : ГФР алдында хеҙмәттәре өсөн орденының Ҙур тәреһе (2003)
* : Иордания Йондоҙо орденының Ҙур таҫмаһы (2003)
*  : Өс йондоҙ орденының Бөйөк офицеры (22 марта 2005)
* : Адольф Нассау орденының Ҙур тәреһе (04/2008)
*  : Малайзия Тажына Лояллек орденының Командоры (P.S.M. — 2005)
* : Изге Олаф орденының Ҙур тәреһе (2005)
*  : «Тоғро хеҙмәт өсөн» орденының Ҙур тәреһе (2008)

## Иҫкәрмәләр

## Һылтанмалар
* The Royal Court of Sweden: Princess Madeleine 
* Princess Madeleine fan website